  Анжелика Тихонова корреспондент «Удмурт Кенеш» огазеяськонлэн Калык творчествоя элькун юртэн огазьын дасям Нылкышно творчествоя «Чеберай» марафонлэн ӵектосэз Азьмуртлэн грантъёсыныз фондлэсь 2 миллион 580 сюрс 639 манет тыр юрттэт басьтоз. Марафон туэ 1-тӥ пӧсьтолэзьысен вуоно арын 20-тӥ шуркынмонозь улонэ пыӵатэмын луоз. Со сярысь ивортодэтъя «Удмуртия» агентстволэн корреспондентэзлы ӵектос бордын огез тыршись, Калык творчествоя элькун юртысь ӧнерчи Ксения Широбокова вераз. Со ӵектос ужалоз куинь ӧръя. Одӥгез луоз дышетон ужрад. Дышетомы гуртъёсысь кышномуртъёсты асьсэлэсь творчествозэс бизнес-ӵектосъёслы пӧрмытыны. Нош мукетыз ужрад – со луоз конкурс – чеберлыкъя но устолыкъя «Чеберай» йӧскалык конкурс, кудӥзлэн бадӟым историез ини. Быръём нылъёсты, озьы ик кышномуртъёсты но пересь чеберайёсты Ксения Широбокова, ӵектос бордын огез ужасьӴектосэз дасян бордын куинь кышномуртъёс ужазы: Ксения Широбокова, Алевтина Чиркова но Мария Якунькина. «Чеберай» ӵектос улсын удмурт йӧскалык лулчеберетэз но киужез вӧлмытыны, удмурт нылкышноослэсь гуртъёсын улонзэс творчество но ужбергатон пыр ӟечлыкогес карыны чакламын. Со понна элькунысь 25 ёросъёсысь лулчеберетъя юртъёсын «Женское творчество. Бизнес и блогерство» темая мастер-классъёс ортчозы. Озьы ик марафон улсын чеберлыкъя но устолыкъя «Чеберай» йӧскалык конкурс ортчоз. Нылкышно киужъёсын адӟытонъёс радъяськозы. Озьы ик «Инстаграм» мерлыко вотэсын удмурт блогеръёслы «Интерчеберай» конкурс луоз. Вожвылъяськонъёслэн финалистъёсынызы гуртъёсын улӥсь туала нылкышноослэн улон-вылонзы сярысь видеороликъёс дасялозы. Марафонэз Удмуртилэн кунлыкезлы 100 ар тырмонлы тупатэм Гала-концерт йылпумъялоз. Нылкышно творчествоя «Чеберай» марафон гуртъёсын улӥсь пӧртэм ӧнерлыко, улон шоры пӧртэм сямен учкись 3 сюрслэсь ятыр нылкышноосты огазеялоз. Ужрадэз улонэ пыӵатон элькунысьтымы устолыко кышномуртъёслэсь быгатонлыкъёссэс калыке поттыны, азинтыны бадӟым юрттэт луоз. Марафон улсын «Женское творчество Удмуртии» журнал но чеберлыкъя но устолыкъя конкурслэн финалистъёсыныз дырпус потозы. Соос йӧскалык чеберлыклы но нылкышно творчестволы калыклэсь саклыксэ кыскозы. Марафон ортчем бере нылкышноосты огазеян но огъя малпанъёсты быдэстон понна ужрадлэн сайтаз «Чеберай» клуб но калык усточиослэсь «Узырлык» школазэс радъяны чакламын Пусъём, Росси азьмуртлэн грантъёсъя фондэныз 13 ӧръёсъя ортчытэм вожвылъяськонлы йылпумъянъёсъя Удмуртиысь 26 ӵектосъёс оглом 27 миллион 441 сюрс 450 манет басьтозы.  Тодэ вайытом, Удмуртиысь Шаркан ёросысь Быгы гуртын вордӥськем Наталия Протопопова Красноярск улосвылысь Шушенское каргуртын калык крезьгуръя но киужъёсъя «Мир Сибири» XVI калыккуспо фестивале пыриськоз.  Тегъёс: Ижкар Удмуртия УдмуртКенеш удмуртъёс нылкышноос  